นายกรัฐมนตรี ลงพื้นที่ติดตามสถานการณ์น้ำจังหวัดเพชรบุรี
ช่วงเช้าวันนี้ (8 ส.ค.61) พลเอก ประยุทธ์ จันทร์โอชา นายกรัฐมนตรี ได้เดินทางลงพื้นที่ติดตามสถานการณ์น้ำที่จังหวัดเพชรบุรี โดยออกเดินทางด้วยเฮลิคอปเตอร์ จากกองพลทหารม้าที่ 2 รักษาพระองค์ ในเวลา 08.00น. ที่ผ่านมา เพื่อบินไปลงยังสนามกีฬาเทศบาลตำบลท่ายาง อำเภอท่ายาง จังหวัดเพชรบุรี ก่อนมีกำหนดเดินทางไปดูสถานการณ์น้ำที่จุดแรกบริเวณเขื่อนเพชร ในอำเภอท่ายาง และดูการบริหารจัดการน้ำที่มาจากเขื่อนแก่งกระจาน พร้อมทั้งรับฟังการบรรยายข้อมูลสรุป ก่อนมอบนโยบายให้กับเจ้าหน้าที่และหน่วยงานที่เกี่ยวข้อง จากนั้นเวลาประมาณ 11.00 น. จะออกเดินทางจากเขื่อนเพชรไปยังประตูระบายน้ำคลอง D 9 ซึ่งอยู่ห่างกันระยะทางประมาณ 10 กม. เพื่อติดตามการดำเนินงานขยายคลองชลประทานเชื่อมต่อกับคลองระบายน้ำ D 9





หลังจากนั้นในช่วงบ่าย จะออกเดินทางต่อด้วยเฮลิคอปเตอร์ เพื่อไปยังพื้นที่อำเภอบ้านแหลม

และเดินทางด้วยรถยนต์ไปยังวัดคุ้งตำหนัก ตำบลบางตะบูน เพื่อตรวจการติดตั้งเครื่องผลักดันน้ำ ก่อนที่จะมีกำหนดเดินทางกลับกรุงเทพมหานครถึงกองพลทหารม้าที่ 2 รักษาพระองค์ในเวลาประมาณ 15.00 น.